Eiropas Parlamenta 2007. gada 26. aprīļa rezolūcija par Galileo koncesijas līguma sarunām



Oficiālais Vēstnesis 074 E , 20/03/2008 Lpp. 0752 - 0753



P6_TA(2007)0164 Galileo koncesijas līguma sarunas Eiropas Parlamenta 2007. gada 26. aprīļa rezolūcija par Galileo koncesijas līguma sarunām Eiropas Parlaments, - ņemot vērā Komisijas priekšlikumu Eiropas Parlamenta un Padomes regulai par Eiropas satelītu radionavigācijas programmas izvēršanas un darbības posmu īstenošanu (COM(2004)0477) un Parlamenta nostāju, kas pieņemta 2005. gada 6. septembrī [1], - ņemot vērā Komisijas priekšlikumu Padomes regulai, ar ko groza kopuzņēmuma Galileo statūtus Padomes Regulas (EK) Nr. 876/2002 (COM(2006)0351) pielikumā, un Parlamenta 2006. gada 24. oktobra normatīvo rezolūciju [2], - ņemot vērā Padomes 2004. gada 12. jūlija Regulu (EK) Nr. 1321/2004 par Eiropas satelītu radionavigācijas programmu vadības struktūru izveidi [3] un Komisijas priekšlikums Padomes regulai, ar kuru groza šo regulu (COM(2005)0190), un Parlamenta 2006. gada 12. oktobra normatīvo rezolūciju [4], - ņemot vērā Parlamenta 2006. gada 28. septembra rezolūciju par programmas Galileo novērtēšanu [5], - ņemot vērā Transporta, telekomunikāciju un enerģētikas padomes (TTE) 2007. gada 22. marta sanāksmes secinājumus par koncesijas līguma sarunu par globālās navigācijas satelītu sistēmas stāvokli, - ņemot vērā TTE ministriem iesniegtos attiecīgos dokumentus, piemēram, Komisijas priekšsēdētāja vietnieka J. Barrot vēstuli par koncesijas sarunu stāvokli un pašreizējā Padomes priekšsēdētāja ziņojumu par solītāju konsorcija uzskaitītajiem neatrisinātajiem jautājumiem, - ņemot vērā TTE padomes dotās pilnvaras Komisijas priekšsēdētājam J. Barrot līdz Padomes jūnija sanāksmei iesniegt priekšlikumus par iespējām nodrošināt ilgtermiņa finansiālās saistības un alternatīviem scenārijiem, kā neizdošanās gadījumā atsākt efektīvas sarunas ar solītāju konsorciju, ievērojot noteiktus termiņus, - ņemot vērā Reglamenta 103. panta 2. punktu, 1. atkārtoti pauž atbalstu programmai Galileo, tostarp Galileo priekšteča EGNOS satelītnavigācijas pakalpojumiem, tomēr pauž lielas bažas par to, ka jau vairākus mēnešus nav panākta koncesijas sarunu attīstība un ka šāda kavēšanās būtiski ietekmēs vispārējās izmaksas; 2. atgādina Parlamenta 2006. gada 28. septembra rezolūciju, ar kuru aicināja sarunās iesaistītās puses panākt konstruktīvu vienošanos; tādēļ atzinīgi vērtē par programmas Galileo un TTE padomes 2007. gada 22. marta sanāksmi atbildīgā Komisijas priekšsēdētāja vēstuli un uzsver, cik svarīgi iesaistītajām pusēm ir īstenot 2005. gada decembrī pieņemtos lēmumus (t. s. Van Miert vienošanās); 3. uzsver, ka Parlaments, Padome, Komisija un ES padomdevēju iestādes pilnībā atbalsta par programmu Galileo atbildīgajam Komisijas priekšsēdētāja vietniekam skaidri uzticētās pilnvaras līdz Padomes 2007. gada jūnija sanāksmei jo īpaši iesniegt: a) ticamu ceļvedi, kā pēc iespējas ātrāk panākt līgumu noslēgšanu; b) iespējamos risinājumus ilgtermiņa finansiālo saistību sasniegšanai; c) scenāriju par iespējami ātrāku EGNOS satelītnavigācijas pakalpojumu sniegšanu; d) alternatīvus programmas īstenošanas scenārijus, novērtējot to izmaksas, risku un īstenojamību; 4. aicina Komisiju paātrināt likumdošanas procesu attiecībā uz regulētu tirgu, pamatojoties uz Komisijas Zaļo grāmatu par satelītnavigācijas sistēmām, lai nodrošinātu ticamu uzņēmējdarbības plānu; 5. aicina Komisiju kopā ar Eiropas Kosmosa aģentūru iesniegt priekšlikumu, ar kuru iespējams atrisināt problēmu saistībā ar labāku sabiedrisko pārvaldi, no Komisijas puses nodrošinot skaidru politisko atbildību un vadību; 6. ņemot vērā to, ka šis projekts ir Kopienas pasākums, aicina Komisiju ievērot Pamatnolīgumu par Eiropas Parlamenta un Komisijas attiecībām [6] un jo īpaši tā 19. punktu par ārējām attiecībām, un tādējādi nodrošināt, ka Parlaments tiek pilnībā informēts par Padomes lēmuma īstenošanu, ar kuru Komisijai ir atļauts veikt sarunas ar trešām valstīm, lai noslēgtu nolīgumus par asociētu dalību Eiropas uzraudzības iestādē; 7. aicina Komisiju tam iesniegt vienu progresa ziņojumu līdz 2007. gada jūlija vidum un otru pienācīgu laiku pirms sarunu nonākšanas līdz iesniegtajam pārskatītajam priekšlikumam par juridiskā pamata grozīšanu attiecībā uz programmas Galileo finansēšanu; 8. aicina Padomi nodrošināt, lai šajā projektā turpmāk būtu pēc iespējas mazāk kavēšanos; 9. uzdod priekšsēdētājam nosūtīt šo rezolūciju Padomei, Komisijai un dalībvalstu valdībām un parlamentiem. [1] OV C 193 E, 17.8.2006., 61. lpp. [2] Pieņemtie teksti, P6_TA(2006)0423. [3] OV L 246, 20.7.2004., 1. lpp. [4] Pieņemtie teksti, P6_TA(2006)0401. [5] Pieņemtie teksti, P6_TA(2006)0385. [6] Sk. Parlamenta 2005. gada 26. maija Lēmuma pielikumu (OV C 117 E, 18.5.2006., 125. lpp.). --------------------------------------------------